मिठाई देने के बहाने घर में घुसकर की थी वारदात
डीबी स्टार ग्वालियर
डॉ. जय माथुर रोजाना शाम को छह बजे रिवर व्यू कॉलोनी स्थित निवास से क्लीनिक जाया करते थे। छह जनवरी 2012 को वह शाम को 6.35 पर अपने घर से निकले। 6.40 पर उनके घर दो लोग आए और उन्होंने कहा कि मेरे बच्चे का इलाज डॉक्टर साहब ने किया था। वह ठीक हो गया है, तो मैं मिठाई का िडब्बा लाया हूं। उनकी प|ी नेहा माथुर ने उन दोनों लोगों से डॉ. माथुर के पास क्लीनिक जाने के लिए कहा। जब दोनों लोग नहीं माने, तो श्रीमती माथुर ने अपने पति को फोन कर िडब्बा देने वालों की बात भी कराई।
डॉ. जय माथुर ने फोन पर उन लोगों को पहचाना नहीं और प|ी से डिब्बा लेने के लिए कह दिया। इस पूरे घटनाक्रम के दौरान श्रीमती माथुर ने दरवाजा नहीं खोला था, लेकिन जब डिब्बा लेने के लिए उन्होंने गेट खोला, तो लुटेरे उन्हें पैर से घसीटते हुए अंदर ले गए। इसके बाद बंदूक दिखाकर उन्हें डरा दिया। घर में मौजूद बाई को भी लुटेरों ने चुप रहने को कहा। इसके बाद उन्होंने जेवर और कैश मिलाकर कुल 10 लाख रुपए का माल समेटा। लूट करने के बाद वे श्रीमती माथुर व बाई को बाथरूम में बंद कर फरार हो गए।
हां, पहचान की थी
हां, नेहा माथुर ने संदिग्ध की पहचान की थी। जब हमने जानकारी निकाली, तो वह घटना के समय वहां था ही नहीं। हम नहीं चाहते थे कि कोई गलत व्यक्ति गिरफ्तार हो और आरोपी गिरफ्त से बाहर रहे।
नीरज पांडे, जांचकर्ता (तत्कालीन सीएसपी)
दोबारा शुरू करेंगे जांच
डॉ. जय माथुर के घर से हुई लूट के मामले की जांच फिर से शुरू की जाएगी। इस बात की भी जांच की जाएगी कि अगर आरोपियों की पहचान हो गई थी, तो फिर उन्हें पकड़ा क्यों नहीं गया।
हरिनारायणाचारी मिश्रा, एसपी
पुलिस चाहती तो आरोपी गिरफ्तार होते
मेरी प|ी ने एक लुटेरे को पहचान लिया था, लेकिन पुलिस अफसर उल्टा हम लोगों को ही गलत ठहराने लगे थे। जब पुलिस ही ढीली पड़ गई, तो हम क्या कर सकते थे, इसलिए हम भी शांत हो गए।
डॉ. जय माथुर, िशकायतकर्ता
hin_Deva mai_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva mai_Deva